text: Storkeinvasion i Sydjylland
  27 april 2014 kl. 09.03
  Der er mange storke i det sydlige Jylland lige nu. I dag er der eksempelvis syv på en mark ved Haderslev.
  Det er landmand Kurt Lynge Kristensen, der har fået besøg af en flok storke på sin mark i Ustrup ved Haderslev.
  - I går var der 14, og i dag er der syv. De går rundt bare et par meter fra traktoren, når jeg pløjer, fortæller han.
  Forleden blev der talt 16 ved Tønder.
  Storkene er kommet usædvanligt tidligt i år. 
  Normalt kommer de først i slutningen af maj eller i juni.
  